Bespreking:Klinker - Wikipedia

# Bespreking:Klinker

### vanuit Wikipedia, die vrye ensiklopedie.

Net om die vraag in die artikel te antwoord: ten minste ek sê die slot-e in brûe en rûe. --Alias 20:56, 17 Oktober 2006 (UTC)

Iets anders: klinker == konsonant? Dalk vokaal bedoel? Verder sal van die voorbeelde dalk bietjie aangepas moet word vir 'n Afrikaanse leser. Verder, merk asseblief onvertaalde artikels met Sjabloon:Vertaal of onvertaalde afdelings met Sjabloon:Vertaal-onvoltooid vir ingeval dit vergete bly. Dankie vir 'n bydraes in 'n interessante onderwerp. --Alias 21:05, 17 Oktober 2006 (UTC)

  - Dankie, ek sal so vry wees om jou idiolek as verteenwoordigend van Standaardafrikaans te beskou :-).
  - Ja, 'n klinker is 'n vokaal, so sê mos ook die HAT. Dit staan teenoor medeklinker (konsonant). Moet ek maar alles wat klinker en medeklinker in vokaal en konsonant verander?
  - Bedoel jy met voorbeelde wat aangepas moet word die woordvoorbeelde in die Klinkerartikel? Gans, kuns, roek, ril, ens.?
  - Dankie, ek sal die vertaalsjabloon byvoeg. Thiois 21:11, 17 Oktober 2006 (UTC)

    In verband met klinker vs vokaal: ek dink dit is belangrik dat altwee genoem word. In my persoonlike ondervinding is "klinker" meer die woord wat op (laer)skoolvlak gebruik is terwyl vokaal meer in die akademie gebruik word. Ek is nou te moeg om te dink oor watter een gewenst is hier. Maar my opmerking is meer oor die eerste sin: "Klinkers, ook konsonante genoem," - dis tog nie reg nie, of hoe? --Alias 21:18, 17 Oktober 2006 (UTC)

      Inderdaad, dit is nie reg nie. 'n Klinker is 'n vokaal. Latyn vox = stem. 'n Medeklinker = konsonant. Latyn con- = met, saam; sonans = klinkend, luidend. Ek sal aanstuurbladsye skep om die dubbelsinnigheid van die twee Germaanse en Latynse ekwivalente op te hef. Thiois 07:50, 18 Oktober 2006 (UTC)

Soos genoem word die /n/ in Standaardafrikaanse gans, kuns, tent en hond deur die klinker geassimileer tot een neusklank. Dit gebeur in my ondervinding nie by /-in-/ in kind nie. Daar sê 'n mens mos die /n/. Of is ek abuis? Thiois 14:41, 18 Oktober 2006 (UTC)

  Ek sê persoonlik die /n/ in al daardie woorde en ek dink nie ek het al ooit gehoor van iemand wat dit nie doen nie (behalwe _miskien_ "gans"). Nasaleer ander mense hierdies? --Alias 16:12, 18 Oktober 2006 (UTC)

    Ja, ek hoor dit die heeltyd. "Ku~stefees, hõd, te~t", ens. Miskien is dit gewestelik. Ek sal maar aan die beskrywing van nasalisering toevoeg dat party mense dit doen en dat dit nie 'n reël is nie. Thiois 16:31, 18 Oktober 2006 (UTC)

Ontsluit van "http://af.wikipedia.org../../../k/l/i/Bespreking%7EKlinker_0bfb.html"

##### Views

- Artikel
- Bespreking
- Huidige wysiging

##### Soek